
[bookmark: _Hlk136265239]k Informácii o stave implementácie európskych štrukturálnych a investičných fondov k 30. júnu 2023 a implementácii Plánu obnovy a odolnosti Slovenskej republiky

	Číslo materiálu:
	.............../2023

	Predkladateľ:
	podpredsedníčka vlády
minister investícií, regionálneho rozvoja a informatizácie


Vláda
berie na vedomie

informáciu o stave implementácie európskych štrukturálnych a investičných fondov k 30. júnu 2023;

informáciu o implementácii Plánu obnovy a odolnosti Slovenskej republiky; 

ukladá

[bookmark: _Hlk140846563]ministrovi životného prostredia

v rámci procesu prebiehajúcej revízie Operačného programu Kvalita životného prostredia navýšiť sumu presunu zdrojov na podporu iniciatívy SAFE; navýšenie uskutočniť na základe analýzy dočerpania zdrojov Kohézneho fondu Operačného programu Kvalita životného prostredia a o ohrozený objem finančných prostriedkov navýšiť už vyčlenenú alokáciu 387 mil. EUR na podporu iniciatívy SAFE,

do 15. septembra 2023;
zabezpečiť súčinnosť Ministerstva životného prostredia Slovenskej republiky a jemu podriadených orgánov a organizácií pri plnení úloh podľa bodov B.11., B.12., B.13.; 

priebežne

ministrovi investícií, regionálneho rozvoja a informatizácie
vedúcemu Úradu vlády SR

vykonať opatrenia z Programu Slovensko na podporu incentívnych aktivít pre zabezpečenie bývania pre znevýhodnené skupiny obyvateľstva realizovaných prostredníctvom Prioritnej osi 6 Operačného programu Ľudské zdroje,   

do 15. septembra 2023;

ministrovi investícií, regionálneho rozvoja a informatizácie
ministerke práce, sociálnych vecí a rodiny

vytvoriť podmienky v Programe Slovensko pre možnosť financovania nákladov spojených s udržiavaním a rekonštrukciou majetku určeného na bývanie pre znevýhodnené skupiny obyvateľstva zabezpečeného  prostredníctvom Prioritnej osi 6 Operačného programu Ľudské zdroje,      

do 15. septembra 2023;

predsedovi vlády poverenému riadením Ministerstva vnútra SR
ministerke práce, sociálnych vecí a rodiny

v spolupráci so Slovak Investment Holding, a. s. zabezpečiť aktualizáciu Investičnej stratégie a úpravu Zmluvy o financovaní pre  zabezpečenie financovania kapitálu podpory  bývania pre znevýhodnené skupiny obyvateľstva  realizovaného prostredníctvom Prioritnej osi 6 Operačného programu Ľudské zdroje,    

do 15. septembra 2023;

v spolupráci so Slovak Investment Holding, a. s. zabezpečiť predkladanie žiadostí o platbu zúčtovanie tranže a žiadostí o platbu poskytnutie tranže za podmienok a v termínoch definovaných legislatívou EÚ, pričom posledná žiadosť o platbu poskytnutie tranže musí byť zaradená v súhrnnej žiadosti o platbu predkladanej v poslednom decembrovom termíne,

do 5. decembra 2023;

predsedovi vlády poverenému riadením Ministerstva vnútra SR
ministrovi investícií, regionálneho rozvoja a informatizácie
ministrovi dopravy
ministrovi pôdohospodárstva a rozvoja vidieka
ministerke práce, sociálnych vecí a rodiny
ministrovi životného prostredia

aktualizovať a predložiť prehľad fázovaných projektov z programového obdobia 2014 – 2020 do programového obdobia 2021 – 2027 v zmysle prílohy 2 tohto materiálu podľa stavu k 28. augustu 2023 podpredsedníčke vlády, ministrovi investícií, regionálneho rozvoja a informatizácie a ministrovi financií za operačný program;

  do 31. augusta 2023;

analyzovať, vypracovať a predložiť prehľad nefunkčných projektov v rámci programového obdobia 2014 – 2020 podľa stavu k 28. augustu 2023  podpredsedníčke vlády, ministrovi investícií, regionálneho rozvoja a informatizácie a ministrovi financií za operačný program s informáciou o oprávnenej sume financovanej z programového obdobia 2014 – 2020 a zostávajúcej sume na dofinancovanie projektu;

do 31. augusta 2023;

ministrovi školstva, vedy, výskumu a športu 

vyhlásiť výzvu na vykonanie auditov kvality aktivít internacionalizácie a na implementáciu inštitucionálnych stratégií internacionalizácie vysokých škôl a výskumných inštitúcií v súlade s odporúčaniami auditov v rámci investície 4 komponentu 10 Plánu obnovy a odolnosti Slovenskej republiky,

do 11. septembra 2023;

vyhlásiť výzvu na propagáciu vysokých škôl vo vzťahu k zahraničiu v rámci investície 4, komponentu 10 Plánu obnovy a odolnosti Slovenskej republiky,

do 11. septembra 2023;

 ministrovi hospodárstva 

po posúdení všetkých relevantných právnych aspektov, zabezpečiť prípravu a podpis memoranda o spolupráci so spoločnosťou Jadrová energetická spoločnosť Slovenska, a. s., za účelom stanovenia rozsahu a spôsobu spolupráce spoločnosti na zabezpečení implementácie reformy 2 – Podpora zelenej transformácie v oblasti obnoviteľných zdrojov energie, čiastkové opatrenie 1 – C19.R2.: Vytvorenie metodík a pilotných oblastí vhodných na rozvoj veternej energie („go-to areas“) v zmysle komponentu 19 Plánu obnovy a odolnosti Slovenskej republiky (REPowerEU) v oblasti podpory zelenej transformácie v oblasti obnoviteľných zdrojov energie v rámci Plánu obnovy a odolnosti Slovenskej republiky schváleného vládou Slovenskej republiky uznesením č. 201/2023 z 26. apríla 2023 a Radou (EÚ) pre ekonomické a finančné záležitosti 14. júla 2023,

do 31. augusta 2023;

udeliť spoločnosti Jadrová energetická spoločnosť Slovenska, a. s. príslušné poverenia na zabezpečenie a realizáciu úloh definovaných memorandom podľa bodu B.11.,

do 31. augusta 2023;

posúdiť charakter reformy uvedenej v bode B.11. z hľadiska všeobecne záväzných právnych predpisov vzťahujúcich sa podporu významných investícií;

priebežne;

zabezpečiť súčinnosť Ministerstva hospodárstva Slovenskej republiky pri implementácii reformy uvedenej v bode B.11., ktorej vykonávateľom je Ministerstvo životného prostredia Slovenskej republiky. 

priebežne;

ministrom

[bookmark: _GoBack]predložiť ministrovi hospodárstva zoznam realizovaných opatrení na zlepšenie podnikateľského prostredia, ktoré neboli súčasťou opatrení 1. antibyrokratického balíčka schváleného uznesením vlády SR č. 400 z 24. 6. 2020 ani 2. antibyrokratického balíčka schváleného uznesením vlády SR č. 79 z 2. 2. 2022,

do 16. augusta 2023;

predložiť ministrovi hospodárstva návrhy opatrení na zníženie regulačného zaťaženia podnikania s cieľom zaradiť ich do antibyrokratického balíčka, ktorý je súčasťou reformy 1 Komponentu 14, Plánu obnovy a odolnosti Slovenskej republiky,

do 16. augusta 2023

poskytnúť súčinnosť ministrovi hospodárstva pri finalizácii opatrení na zníženie regulačného zaťaženia podnikania zaradených do antibyrokratického balíka na základe úlohy B.15 alebo B.16 tohto uznesenia, ktorý je súčasťou reformy 1 Komponentu 14, Plánu obnovy a odolnosti Slovenskej republiky,

do 31. augusta 2023

zrušuje

úlohu v bode B.10. uznesenia vlády SR č. 276 zo 7. júna 2023 - na základe monitoringu rizikových projektov PO7 Operačného programu Integrovaná infraštruktúra, ktorých prijímateľmi sú ministerstvá a nimi zriadené organizácie, akcelerovať čerpanie a informovať o pokroku podpredsedníčku vlády a ministra investícií, regionálneho rozvoja a informatizácie na dvojtýždňovej báze, zoznam rizikových projektov tvorí prílohu č. 5 informácie o stave implementácie európskych štrukturálnych a investičných fondov k 31. 5. 2023.

